钦定古今图书集成/明伦汇编/氏族典/第542卷 > 《西平县志》 > 柏耆
## 钦定古今图书集成/明伦汇编/氏族典/第542卷 > 《西平县志》 > 柏耆

按《唐书柏耆传》：“‘耆有纵横学，父良器为名将。耆志健
而望高，急于立名。是时王承宗叛，朝廷厌兵，耆杖策
诣淮西行营谒裴度，且言：愿得天子一节，驰入镇，可
掉舌下之’。度为言，乃以左拾遗往。既至，以大谊动。承
宗至泣下，乃请献二州，以二子入质。擢耆左拾遗，迁
起居舍人。王承元徙义成军，军哗，穆宗遣耆谕意，众”
乃信悦。转兵部郎中、谏议大夫。太和初，李同捷反，诸
镇兵久无功，乃授耆“德州行营诸军计会使”，与判官
沈亚之谕旨，耆以三百骑驰入沧，与同捷朝京师。既
行，谍言“王廷凑欲劫同捷”，耆遂斩其首以献。诸将嫉
耆功，比奏攒诋，文宗不获已，贬耆循州司户。宦人马
国亮谮耆，诏长流爱州，赐死。